Pis d'un dormitori a Gràcia Nova | Monapart\nHomeHabitatges a BarcelonaPis d'un dormitori a Gràcia Nova\nPis d'un dormitori a Gràcia Nova\nL'aroma a pa acabat de fer\nUna recerca realitzada per la Universitat del Sud de Bretanya a França afirma que l'aroma a pa recentment fet no sols ens obre l'apetit i fa que se'ns faci aigua la boca, sinó també fa que les persones siguem més amables amb els estranys.\nL'estudi, publicat en "The Journal of Social Psychology", demostra com hi ha una connexió evident entre les aromes i l'estat d'ànim. I penso, vivint en aquest pis que té una fleca en la primera planta, i despertant-te cada matí amb l'aroma deliciosa a pa acabat de fer, tens la felicitat, o gran part d'ella, assegurada. I això explica també per què la comunitat de veïns que viu en l'edifici està tan ben avinguda.\nEl secret està en la massa!\nPis moblat situat al carrer Roger de Flor, amb balcó a pati.\nTé orientació sud-oest.\nSituat en la quarta planta d'un edifici sense ascensor.\nDisposa d'un saló menjador amb vista a pati de poma i accés directe al balcó.\nTé cuina americana totalment equipada amb: forn, placa vitro, campana, rentadora, nevera.\nLes diferents estades comuniquen entre si i donen cert caràcter de loft a l'habitatge.\nTotalment moblat (a excepció del llit) i equipat amb armaris.\nSituat molt prop de Passeig de Sant Joan, en un barri amb tota mena de comerç de proximitat i serveis.\nPreu de l'anterior contracte: 750 €/mensuals.


La presidenta de la CE, Ursula Von der Leyen, ha presentat el pla SURE basat en el principi de solidaritat\nEl brot de coronavirus està posant a prova Europa de maneres que haurien estat impensables fa només unes setmanes. La profunditat i l’amplitud d’aquesta crisi requereixen una resposta sense precedents en escala, velocitat i solidaritat.\nEn aquesta línia, la Comissió Europea (CE) ha presentat el nou instrument de suport temporal per mitigar els riscos d’atur en una emergència (SURE), basat en el principi de solidaritat europeu i inspirat pel sistema alemany Kurzarbeit utilitzat durant la crisi financera de 2008, que ha estat dissenyat per intentar aturar la destrucció de llocs de treball durant el temps que durin les mesures de confinament destinades a alentir l’avanç del coronavirus.\nLa presidenta de la CE, Ursula Von der Leyen, ha assenyalat que “en aquesta crisi del coronavirus, només les respostes més fortes seran efectives. Hem d’utilitzar tots els mitjans a la nostra disposició. Cada euro disponible en el pressupost de la UE es redirigirà per abordar-lo, es facilitaran totes les regles per permetre que el finançament flueixi de manera ràpida i efectiva. Amb un nou instrument de solidaritat, mobilitzarem 100.000 milions d’euros per mantenir els llocs de treball i els negocis en funcionament. Amb això, estem unint forces amb els Estats membres per salvar vides i protegir el benestar de les persones. Això és solidaritat europea“, ha remarcat la mandatària.\nSURE proporcionarà assistència financera, en forma de préstecs, de fins a 100.000 milions d’euros en total, atorgats en condicions favorables per part de la UE als Estats membres (EEMM) que ho sol·licitin i tindrà caràcter temporal, limitant-se la seva durada i abast a abordar les conseqüències de la pandèmia de coronavirus.\nPer finançar els préstecs als EEMM, la CE demanarà préstecs als mercats financers, beneficiant-se els EEMM de la sòlida qualificació creditícia de la UE i els baixos costos d’endeutament. Els préstecs es basaran en un sistema de garanties voluntàries dels EEMM de fins a 25.000 milions d’euros. Cal assenyalar que l´instrument començarà a funcionar quan tots els EEMM s’hagin compromès amb aquestes garanties.\nAquests préstecs hauran d’estar destinats a ajudar els EEMM a cobrir els costos directament relacionats amb la creació o l’extensió dels esquemes nacionals de treball a curt termini i altres mesures similars pels treballadors autònoms que han estat implementats com a resposta a la crisi del coronavirus. Els esquemes de treball a curt termini són programes que, en determinades circumstàncies, permeten a les empreses que experimenten dificultats econòmiques reduir temporalment les hores treballades pels seus empleats, que reben suport en forma d’ingressos públics per les hores no treballades. S’apliquen esquemes similars per al reemplaçament d’ingressos pels treballadors autònoms.\nPrevenint acomiadaments innecessaris, els plans de treball a curt termini poden evitar que una circumstància temporal com la provocada pel coronavirus tingui conseqüències negatives més greus i duradores per l’economia i el mercat laboral en els EEMM. Això ajuda a mantenir els ingressos de les famílies i preservar la capacitat productiva i el capital humà de les empreses i de l’economia en general. D’aquesta manera, els treballadors podran incorporar-se immediatament als seus lloc de treball, a temps complet, tan aviat el confinament acabi i es recuperi la demanda.\nLa proposta de la CE ha de ser ràpidament aprovada pel Consell (només caldrà una majoria qualificada). L’Eurogrup té previst reunir-se per videoconferència el proper dimarts 7 d’abril.\nAcord històric de la Unió Europea: 500.000 milions de euros9 d'abril de 2020


PLA CATALÀ: de novembre 2015\nDUATLÓ BERGA - 29 NOVEMBRE\nUs anunciem la vuitena Duatló Escolar que serà el proper diumenge 29 de Novembre i que tindrà lloc a Berga (a la zona dels “40 pilans”, tocant al Carrefour i al Lidl). Començarem a les 9.30h amb l’entrega de dorsals i a les 10.30h, inici de curses. Les distàncies de les dues disciplines seràn assequibles per a tots els públics.\nPer poder-hi participar, és indispensable tenir la llicència de temporada del consell esportiu, la podem tramitar el mateix dia (cal portar la targeta sanitària i 6 €). Es cobraran 3 € que aniran íntegrament a la Marató de TV3 d’enguany.\nInscripcions: a través de l'enllaç:\nPublicat per Alba a 12:19 Cap comentari:\nCROS ESCOLAR AVIÀ-GRAUGÉS 15 novembre\nUs convidem a participar al primer cros escolar de la temporada, el proper diumenge 15 de Novembre i que tindrà lloc a Avià (al llac petit de Graugés). Començarem a les 9.30h amb l’entrega de dorsals i a les 10.30h, inici de curses.\nPer poder-hi participar, és indispensable tenir la llicència de temporada del consell esportiu, la podem tramitar el mateix dia (cal portar la tarja sanitària i 6€).\nEs cobrarà 1€ per dorsal.\nInscripcions: a través del link:\nMoltes gràcies i …bon inici de temporada esportiva!!!


Nova numeració a la llista d’espera d’abonaments del Camp Nou\nEls inscrits poden consultar la posició actualitzada un cop finalitzat el procés de ratificació i d’assignació dels nous abonats\n03 d’abr. 17\nDes d’aquest mateix mes d’abril, els socis inscrits a la llista d’espera per obtenir un abonament a l’Estadi ja poden consultar la seva nova posició a través del lloc web del Club. Un cop finalitzat el procés de ratificació i el de nous abonats, s’ha procedit a l’actualització de la numeració de la llista d’espera, formada a dia 19 de març per 9.882 socis inscrits, més 16 a la zona de cadira de rodes.\nEls socis poden consultar la nova posició a l’apartat de socis del lloc web del Club, www.fcbarcelona.cat (accés enllaç de sota) on hauran d’introduir la seva clau de soci i el seu codi personal (pin).\nPer obtenir un abonament al Camp Nou, primer cal inscriure’s a la llista d’espera de manera presencial a l’OAB. Els requisits són tenir un mínim de dos anys d’antiguitat com a soci. Aquesta petició s’ha de ratificar cada any entre el 15 d’octubre i el 7 de gener, també de manera presencial.


Ràdio Tordera – El CAP de Tordera ja fa proves PCR per la Covid-19.\nmaig 26, 2020App, Salut\nS’estan fent proves de tipus PCR per detectar Covid-19 al CAP de Tordera. Aquests tests es van començar a fer el passat dilluns 18 de maig al centre d’atenció primària del municipi als pacients amb simptomatologia. Per tant, no es pot demanar personalment ja que són els professionals del centre els que determinen la necessitat de fer la prova. Ho explica el director del CAP Tordera, el doctor Leonardo Heredia.\nAquesta prova, que sempre es realitza sota criteri mèdic, té com a principal objectiu detectar de forma precoç els casos, identificar els contactes i fer-ne un seguiment per aïllar-los i evitar un focus de contagi. L’Atenció Primària per tant esdevé un servei clau en el seguiment i contenció de la pandèmia. Heredia detalla com és el procés després d’haver realitzat la senzilla prova per detectar Covid-19.\nQualsevol persona que es trobi malament i noti una simptomatologia semblant a la originada per la Covid-19, es pot posar en contacte amb el CAP al telèfon 937 64 27 90 o accedint al centre en cas d’urgència (Carrer del Doctor Carreras, 29).\nEl confident del Minuts Musicals d'aquesta setmana ens explica una versió moderna del la Caputxeta Vermella Errors en la tramitació dels ERTO deixen milers de treballadors sense cobrar des del març


Restes de la torrentada posen en perill la integritat dels banyistes a s'Illot\nL'Ajuntament de Manacor veu la situació com un problema general després de treure uns quants pins\n2 min. S'Illot 05/08/2019 13:57\n651x366 Una de les restes de major volum després de ser estirada amb cordes perls voluntaris. / M. CATALÀ Una de les restes de major volum després de ser estirada amb cordes perls voluntaris. / M. CATALÀ\nEls darrers temporals marítims han anat apropant a l'arenal de s'Illot restes que quedaren mar endins durant la torrentada del 9 d'octubre de l'any passat. Aquest passat cap de setmana, estiuejants de s'Illot han anat traient amb cordes i a braó les restes que han pogut, entre elles rajoles, restes de voravies i molt de material d'enderroc arrossegat fins a la mar per la torrentada.\n"També hem tret un tros de vidre amb punta d'uns 20 x 20 centímetres que estava davall una pedra i que era tot un perill", explica a l'ARA Balears un dels voluntaris que durant dissabte i diumenge han anant retirant de la primera línia de l'aigua restes que amenacen la integritat dels banyistes.\nEstudiar el fons marí\nMaria Antònia Truyols, delegada de Turisme de Manacor, ha recordat que l'Ajuntament va retirar fa deu dies dos pins grossos, un dels quals de més de 10 metres, que la força de la mar havia anat apropant a la vorera. "Haurem de fer un estudi de com està la platja, perquè la prioritat és que ningú no es pugui fer mal", ha declarat.\n651x366 Material que s'ha anat acumulant a peu de platja. / M. CATALÀ Material que s'ha anat acumulant a peu de platja. / M. CATALÀ\nTruyols recorda que es varen instal·lar panells informatius que advertien de possibles perills, però que la situació serà analitzada per l'equip de govern municipal i que ja s'ha intentat contactar amb Demarcació de Costes per cercar una solució i evitar perills per als banyistes.\nAquest mes d'agost, s'Illot està ple d'estiuejants dels pobles de l'interior de l'illa. Molts d'ells han ajudat els primers voluntaris que dissabte varen detectar trossos de material d'enderroc, escalons i rajoles, a més de pedres grosses, que arribaren a la mar amb la torrentada. Aquest diumenge dematí durant unes hores han continuat amb les tasques de neteja de la primera línia de la zona de bany.\nDurant el novembre de l'any passat, tot i que es va fer un rastreig inicial i es varen treure els cotxes arrossegats, els mateixos bussejadors advertiren que amb els temporals s'aniria acostant material a la zona de platja.


Curses de muntanya 2016 a Catalunya (p. 15)\n> Curses de muntanya 2016 a Catalunya\nCurses de muntanya 2016 a Catalunya: s'han trobat 278 resultats\nTrail de l'Emmona 2016\nAquesta modalitat aquest any no es realitza. Mireu les altres fitxes d'Emmona per trobar les distàncies de 39km, 71km i 129 km del 2016. En aquesta fitxa teniu el link per contactar amb els organitzadors en cas que tingueu [...]\nTrail Emmona 2016\nSant joan de les Abadeses - Núria en Girona - Catalunya (Espanya)\nEl Trail de l'Emmona d'aquest 2016 es pujaran en total 13 cims de més de 2000 metres en un recorregut de 71,86 quilòmetres, 6.133 metres de desnivell positiu i 11.093 metres de desnivell acumulat. El Trail de [...]\nMarató Emmona 2016\nVilallonga de Ter - Núria en Girona - Catalunya (Espanya)\nDe nou torna la prova de la Marató a Emmona. Aquest any amb 39 km molt exigents i un desnivell positiu de 3465m amb arribada a Núria. Tot amb un temps màxim de 10 hores.\nGran Ultra Emmona 2016\nSant Joan de les Abadesses - en Girona - Catalunya (Espanya)\nAQUEST ANY NO ES FA LA PROVA D'AQUESTA DISTÀNCIA. LA RESTA DE PROVES DE 39 KM, 71 KM I 129 KM SI QUE TENEN LLOC ENTRE EL 27 I 29 DE MAIG. Si voleu informació més concreta podeu contactar amb els organitzadors a [...]\nUltra Trail Emmona 2016\nLa Ultra Trail Emmona és una cursa de muntanya que arriba el proper maig de 2016. El punt de sortida d'aquesta ultratrail de 129 km és Sant Joan de les Abadesses. En total es pugen a 14 cims de més de 2000 [...]\nCaminada Popular de Solsona 2016\nLa cursa de muntanya Caminada Popular de Solsona amb sortida a Solsona arribarà el proper maig de 2016. Aquesta prova de muntanya presenta una distància de 20.00 km. Si voleu informació més concreta podeu [...]\nRuta de les Colònies és una cursa de muntanya que arriba el proper maig de 2016. El punt de sortida d'aquesta prova de 28.00 km és Berga. En aquesta fitxa teniu el link per contactar amb els organitzadors en [...]\nBatega al bac 2016\nBatega al bac és una cursa de muntanya que arriba el proper maig de 2016. El punt de sortida d'aquesta prova de 20.00 km és Planoles. En aquesta fitxa teniu el link per contactar amb els organitzadors en cas que [...]\nLa cursa de muntanya La Tramun amb sortida a Olot arribarà el proper maig de 2016. Aquesta prova de muntanya presenta una distància de 52.50 km. Si voleu informació més concreta podeu contactar amb els organitzadors a través del link que [...]\nEntre 20 I 40 Km (79)\nEntre 10 I 20 Km (72)\nEntre 40 I 65 Km (69)\nMés De 65 Km (33)\nMenys De 10 Km (25)\nNomés Experts (19)\nSense Track (147)\nAmb Track (131)


El Homrani: "La protecció social és un pilar fonamental de l'estat del benestar per garantir la igualtat efectiva i l'Agència de Protecció Social Catalana ha de permetre la justícia social"\nEl ple del Parlament aprova tramitar la Proposició de Llei Integral de Protecció Social Catalana\nEl ple del Parlament la Llei ha aprovat aquest dimecres tramitar la proposició de llei de creació de l'Agència Catalana de Protecció Social, una llei que estableix l'estructura de l'agència que gestionarà totes les prestacions socials que hi ha a Catalunya.\n“La protecció social és un pilar fonamental de l'estat del benestar per garantir la igualtat efectiva i l'Agència de Protecció Social Catalana ha de permetre la justícia social”, ha defensat el diputat de JxSí Chakir El Homrani, que ha participat a la ponència conjunta de la Proposició de Llei Integral de Protecció Social Catalana.\n“Apostem perquè l'Agència Catalana de Protecció Social tingui personalitat jurídica pròpia, independència financera, plena autonomia, independència funcional i un control parlamentari permanent i on el paper dels agents socials sigui clau”, ha dit el diputat de JxSí i relator de la ponència conjunta, que també ha explicat que el president de l'agència l'escollirà el Parlament.\n“L'agència tindrà la capacitat de gestionar totes les prestacions socials a Catalunya però volem que, en un futur, aquesta estructura vagi més enllà de la mera gestió”, ha dit El Homrani. La definició del model d'aquesta agència, que serà fixat en una altra llei, queda per una segona fase.


Insectes infectats? | Les Barraques Digitals\nPosted on Octubre 7, 2018 by fraaaanklopez\nQuatre equips de científics als Estats Units estan treballant amb insectes als seus laboratotis. El principal objectiu és la protecció dels cultius, però hi ha inquietuds que els utilitzin com un arma biològica que sigui capaç de escampar malalties.\nAquests científics estan investigant amb virus modificats per poder modificar l’ADN dels cultius. El projecte està finançat pels militars i, com hem esmentat abans, el propòsit és protegir les collites d’atacs exteriors. Tot i això, un altre grup d’investigadors ha volgut transmetre que aquests petits éssers vius poden acabar sent un recurs militar descontrolat.\nHi ha diversos projectes que s’estan duent a terme i que s’hi relacionen. A l’Universitat de Pensilvània volen utilizar una espècie de virus capaç d’atacar a cultius com el del tomàquet per protegir la planta de possibles problemes al futur. Per aquest motiu s’està intentant neutralitzar la carrega viral i, incrementar després d’això, un gen protector de factors com el fred.\nEsperem que totes aquestes investigacions aportin un benefici a les collites, i no s’utilitzi com una arma en contra de la societat.\n« Destinat als centres educatius El merescut reconeixement a la surfista Maya Gabeira »


POLÍTICA - 11/08/2019 22:30 / Redacció\nUn Piolin a la presó acusat de violar una menor\nUn agent de la Guardia Civil destinat aPobla de Sanabria (Zamora) ha estat detingut per suposats abusos sexuals sobre una menor. La investigació l'ja portat a terme el mateix cos de Policia i l'agent ja ha ingressat en el centre penitenciari de Topas, situat a la província de Salamanca.\nEl detingut va declarar com a investigat al Jutjat d'Instrucció de Puebla de Sanabria, qui va acordar l'ingrés en presó provisional després d'escoltar la menor i d'analitzar les proves que constaven a l'atestat policial. La investigació continua endavant, però els indicis són bastant clars.\nIndependentment del desenllaç judicial d'aquest assumpte, el cos de la Guardia Civil ja ha obert un expedient disciplinari a l'agent i serà expulsat del cos en cas que es materialitzi una sentència ferma per abusos sexuals. Paral·lament, un altre Piolin, també ha ingressat a presó per assumptes de narcotràfic (VEURE AQUI).


Els Castellers de Vilafranca descarreguen el 250è quatre de nou amb folre\nEls Verds superen amb escreix les altres colles en nombre de 4d9f descarregats\n2 min. Barcelona 15/07/2019 18:18\n651x366 4d9f dels Castellers de Vilafranca a Altafulla / @Verds 4d9f dels Castellers de Vilafranca a Altafulla / @Verds\nEl 4d9f és un dels castells que donen més problemes en aquests primers mesos de temporada. Dels 19 que s'han provat, només se n'han descarregat 6. Això significa un 31% d'efectivitat. Aquest cap de setmana ha deixat una dada per a la història, i és que els Castellers de Vilafranca han descarregat el seu 250è 4d9f. Els penedesencs el van assolir dissabte a Altafulla, tot i que abans en van fer un intent desmuntat.\nEls Verds han estat durant pràcticament vint anys els dominadors del món casteller i han viscut anys en què han marcat una gran diferència respecte a les colles següents. Això també es trasllada en el nombre de 4d9f descarregats. Després dels 250 completats pels de Vilafranca, la colla que n'ha assolit més són els Minyons de Terrassa amb 142 i la Colla Vella dels Xiquets de Valls amb 120. Són les tres colles que superen la centena de quatres folrats, i les segueixen la Jove de Tarragona, la Colla Joves Xiquets de Valls i els Capgrossos de Mataró. En total hi ha tretze colles que han descarregat el 4d9f, a més dels Xiquets de Reus, que l'han pogut coronar dues vegades. Alhora, els Bordegassos de Vilanova i els Xiquets de Hangzhou l'han arribat a provar, tot i que els seus intents van cedir abans de carregar-se.\n651x366 4d9f provats a plaça (fins a data 15/07/19) 4d9f provats a plaça (fins a data 15/07/19)\nEl primer 4d9f descarregat dels Castellers de Vilafranca va ser a la Diada de Tots Sants del 1990. Aquell dia els vilafranquins es van convertir en la primera colla a descarregar els dos castells bàsics de nou en una mateixa actuació. Des de llavors els Verds acumulen trenta temporades consecutives completant, com a mínim, un quatre de nou folrat. En els últims quinze anys, a més, han sumat els dos dígits cada temporada, i s'han convertit en uns autèntics dominadors de l'estructura.\nLa xifra rodona dels 250 arriba en un any de canvis també dels Castellers de Vilafranca. A més dels dos descarregats enguany, també sumen quatre intents desmuntats. A l'actuació de Fires de Maig ja van fer dos intents desmuntats, mentre que tant al Pla de la Seu com aquest dissabte a Altafulla el van completar en el segon intent. A Tarragona, en el seu primer de l'any, van mantenir l'alineació rejovenida que s'havia vist les setmanes prèvies amb un pis menys. Aquest cap de setmana, en canvi, van introduir alguns components més veterans a causa d'algunes baixes que tenien.


Responsabilitat Global: El català al centre esportiu municipal Parc del Garraf (Vilanova i la Geltrú)\nEl català al centre esportiu municipal Parc del Garraf (Vilanova i la Geltrú)\nCarta al Diari de Vilanova, publicada per CLARA RACIONERO, MARTA ESTRADA I JORDI PONS\nAl Centre Esportiu Municipal Parc del Garraf pràcticament no es fan classes en català. La immensa majoria són en castellà i, per exemple, en el cas de les activitats de sala únicament es fan en català el ioga i el taitxí, a mig matí. Diversos socis hem demanat durant els darrers anys que s'incrementés el nombre de classes en català, manifestant la nostra flexibilitat per adaptar-nos als horaris possibles. Malgrat això, la situació no ha canviat.\nLa direcció del centre, sota una aparença de cordialitat, s'ha mostrat totalment reàcia a buscar solucions, i fins i tot ha adoptat una actitud que considerem incomprensible. Així, s'ha negat a informar-nos per escrit de quines classes es fan en català; s'ha negat a informar sobre 1'idioma en què s'imparteixen les classes a través dels díptics o amb cartells a l'entrada de les sales; i fins i tot ens ha prohibit la recollida de signatures que hem iniciat en relació a aquest tema, dins del centre. Segons ens diuen, es vol evitar la generació d'un conflicte, que és obvi que ja existeix, tot i que només 1'estiguem patint els catalanoparlants.\nLa direcció justifica la situació actual en el desconeixement del català per part dels professors i considera que la seva col·laboració amb programes de formació de nous professors, en català, permetrà la solució del problema a mig termini. Deixant de banda altres qüestions —com el fet que portem gairebé 5 anys esperant-, considerem que en els processos de selecció de personal caldria tenir en compte si les persones que opten al lloc de treball poden desenvolupar la seva feina en qualsevol de les dues llengües oficials de Catalunya. O si més no, si tenen la suficient capacitat i predisposició com per posar-se al dia en aquest tema. I més, quan es tracta de feines orientades al tracte amb el públic. Sigui quin sigui l'origen de cada persona, creiem que un mínim interés per reciclar-se permet d'adquirir, com a máxim en 2 anys, els coneixements suficients de català com per expressar-se en aquesta llengua en classes que solen requerir un vocabulari bastant bàsic i repetitiu.\nEl fet que es tracti d'un centre municipal fa encara més incomprensible aquesta situació, ja que s'está impedint que els ciutadans catalanoparlants puguem gaudir amb normalitat d'aquestes instal·lacions, en part finançades públicament. Tenint en compte la situació del català a Vilanova, si més no preocupant, fora esperable dels nostres polítics i gestors municipals una actitud més interessada i compromesa en la protecció de la llengua més feble, i pròpia de Catalunya.\nDavant d'aquesta situació, i per tal de buscar una solució que ens permeti practicar l'esport en la nostra llengua, amb naturalitat i lluny de conflictes i mals rotllos, hem iniciat una campanya de recollida de signatures. El nostre objectiu és que s'augmenti substancialment el nombre de classes en català, invertint la situació actual, i que s'informi els usuaris de l'idioma en què s'imparteixen, per tal d'evitar mals entesos. Des d'aquí volem demanar a aquelles persones preocupades per la situació de la llengua, o que simplement creguin que ha de ser possible practicar esport en català, que ens donin suport. Podreu trobar fulls de signatures a l'A.E.Talaia (c/Comerç, 4, Vilanova i la Geltrú, dilluns, dimarts i divendres de 19 a 21h). Moltes gràcies a tots els que hi vulgueu col·laborar.\nLlegir carta al Diari de Vilanova en PDF. Estiu 2009\nEtiquetes de comentaris: clientela, llengua, RSA, sector esportiu


Reglament, del 10 de desembre del 2014, de modificació del Reglament pel qual es regula la gestió dels residus carnis\nDecret de modificació del Reglament pel qual es regula la gestió dels residus carnis\nEl 20 de juny del 2007 el Govern va aprovar el Reglament pel qual es regula la gestió dels residus carnis, amb l’objectiu de garantir una gestió correcta dels residus carnis, i va establir les normes i els mecanismes que s’havien de complir a fi de controlar totes les etapes de la gestió dels residus carnis, des de la producció fins al tractament final, sense perjudici d’altra normativa que li sigui aplicable.\nL’Associació de Pagesos i Ramaders d’Andorra ha manifestat diverses vegades que l’obligatorietat del transport dels residus carnis mitjançant un gestor privat de residus posa en perill la sostenibilitat de l’explotació ramadera.\nEl Departament d’Agricultura creu convenient adaptar el Reglament a una gestió sostenible dels residus carnis generats a les explotacions ramaderes.\nEl Departament de Patrimoni Natural també ha manifestat que l’obligatorietat del transport dels residus carnis mitjançant un gestor privat de residus dificulta la gestió dels cadàvers d’animals salvatges;\nEl Departament de Medi Ambient creu convenient modificar l’article 6 el Reglament esmentat per adequar el transport de residus a la realitat del sector.\nConsegüentment, a proposta del ministeri responsable del medi ambient, el Govern, en la sessió del 10 de desembre del 2014, aprova aquest Decret amb el contingut següent:\nS’aprova el Reglament de modificació del Reglament pel qual es regula la gestió dels residus carnis, que entra en vigor l’endemà de ser publicat al Butlletí Oficial del Principat d’Andorra.


Maeva Gallarda i Aleix Gabara subcampions de l'Open Andorra | Federació Catalana d'Esports d'Hivern\nHome / Maeva Gallarda i Aleix Gabara subcampions de l’Open Andorra\nMaeva Gallarda i Aleix Gabara subcampions de l’Open Andorra\nDel 18 al 22 de novembre es va celebrar l’Open d’Andorra ISU de patinatge artístic sobre gel a Canillo, competició internacional on patinadors de la FCEH van assolir podis.\nMaeva Gallarda del Club Esportiu Patinatge Artístic Puigcerdà (CEPAP) i Aleix Gabara, de la secció de patinatge artístic sobre gel del FC Barcelona, van assolir el títol de subcampiona i subcampió de l’Open Andorra en la categoria Júnior. ‘M’he quedat a una centèsima de la primera plaça i realment no estic molt satisfeta. Però bé, segona plaça de sis no està tant malament, sobretot a nivell internacional’. Explica Maeva, que l’any passat també va assolir la segona posició del podi en aquesta competició.\nTòn Cónsul, també de la secció de patinatge artístic sobre gel del FC Barcelona, va completar el podi masculí amb la 3a posició, seguit de Tomás Llorench Guarino (club CEGVA) que va assolir la 4a. En Novice femení, les patinadores de la FCEH Mónica Carratalà (secció FC Barcelona) i Griselda Serrallach (club CEGVA) van classificar-se en 5a i 11a posició, respectivament.


Temps de roses | Reusdigital.cat diari de Reus. Notícies i actualitat del Camp de Tarragona\n02 de Maig de 2014, per Xavier Filella\nArriba el mes de maig, el mes de la llum, i ens trobem a les portes d’un nou concurs de roses del Centre de Lectura, una de les tradicions de trajectòria més llarga a la ciutat de la que se celebra la seixanta setena edició.\nLa gent de la ciutat no se la pot perdre: no és usual veure la platea d’un teatre tant esplèndid com el Teatre Bartrina convertit en un roserar. El contrast entre la llum pròpia del teatre, els colors de les roses i la fragància perfumada que impregna el recinte sorprèn a qui no ho ha vist mai. Potser els que ho tenim molt a mà no li donem la importància que es mereix, o potser sí, perquè la quantitat de persones que la visiten cada any és molt llarga.\nÉs de destacar que en un esdeveniment com aquest s’hi trobin implicades tantes persones i institucions i sobta que el certamen es pugui mantenir des d’una òptica estrictament amateur, amb uns cultivadors que no ho fan per motius econòmics sinó per mantenir viva la tradició de les generacions que els han precedit.\nLa rosa és un dels símbols de la nostra ciutat i per això tampoc ens estranya que l’Ajuntament hagi dedicat un roserar públic, al Mas Iglesias, a una de les destacades rosaristes que va contribuir a prestigiar el concurs del Centre de Lectura, la senyora Joaquima Gallisà de Rueda.\nÉs també un element de promoció de ciutat des d’un punt de vista turístic i cultural, allò que s’anomena "turisme cultural" i que atrau famílies senceres. L’exposició és un espectacle d’aquells pels quals paga la pena fer quilòmetres i que hauríem de saber treure rèdit de la senya d’identitat que dóna a la ciutat.\nEl certamen comparteix enguany dates amb les altres ciutats roseristes de Catalunya que mantenen vius els seus concursos: Sant Feliu (56ena exposició al Palau Falguera), Calella (47ena edició), El Vendrell (18ena edició). Va ser una llàstima que Cubelles deixés de programar el seu concurs, des de 2007, quan ja n’havia organitzat 24 convocatòries.\nTambé, i coincidint amb el Concurs Exposició Nacional de Roses de Reus, l’Ajuntament de Barcelona organitza el XIV Concurs Internacional de Roses Noves de Barcelona per a cultivadors professionals al parc Cervantes de Barcelona (del 9 a l’11 de maig) i els dies 10, 11 i 12 de maig una convenció sobre roses: Barcelona Rose Convention Roses in the Sun, al Palau de Pedralbes, organitzada amb l’Asociación Española de la Rosa i a l’empara de la World Federation of Rose Societies. Un esdeveniment que aportarà la possibilitat que alguns experts sobre la rosa es desplacin a Reus per veure i conèixer l’exposició comissariada per Rafel Ferré.\nDe la mateixa manera que Girona ha sabut promocionar Girona temps de flors, que omple una setmana cada any de flors els monuments, patis i jardins, des de Reus hem de ser capaços d’estendre pel país la genuïtat i espectacularitat de la nostra mostra floral.\nEl 67è Concurs Exposició Nacional de Roses del Centre es celebrarà des del matí del dissabte 10 de maig, quan tindrà lloc la inauguració, el lliurament de premis i la glosa de l’exdegà del col·legi de Periodistes de Catalunya i exdirector de Ràdio Reus, Josep Maria Martí, coincidint amb els noranta anys de la ràdio a Reus. La primera transmissió radiofònica a les nostres comarques va tenir lloc el mes de gener de 1924 al Centre de Lectura.\nL’exposició de Roses romandrà oberta la tarda del dissabte, el diumenge 11 i dilluns 12, matí i tarda, a la platea del Teatre Bartrina.\nXavier Filella és el president del Centre de Lectura de Reus


El 14 d’agost, vespra de la festivitat de l’Assumpció de la Verge Maria al Cel (antiga festa de Sta. Maria del Lledó) es celebrarà a les 19:00 hores la dita festa amb missa solemne, processó, Salve, focs d’artifici i sopar de germanor a l’explanada de l’ermita, a més de concurs de farolets i rifa popular. Amb la participació entre altres de Na Violant i les seues Dones de companya, Autoritats i representants de la Confraria del Lledó.\nAnimeu els vostres xiquets a participar en el prestigiós concurs de farolets d’aquesta festa, ajudant-los a elaborar-ne un ben bonic buidant un meló, treballant la corfa amb dibuixos i posant-li dins un ciret per il.luminar-lo i traure’l a la processó.\nPer participar al sopar de germanor posterior a la processó -que és de lliure assistència i de pa i porta- comuniqueu-ho a l’ermità de St. Francesc o a qualsevol de les persones asidues a la missa dels dissabtes i vos indicaran el que heu de fer per tal de fer una previsió raonable de taules i cadires.\nVeniu a participar en esta entranyable i familiar festa de la Mare de Déu!


Infomar: programes a mida per empreses | Tecnocampus\nInfomar, ubicada en el parc TecnoCampus, és una empresa que desenvolupa programes a mida, principalment en l’entorn empresarial i industrial, utilitzant eines de programació estàndard de l’ecosistema Microsoft.\nXavier Martori, CEO d’Infomar, afirma que entre els seus serveis destacaria l’anàlisi de processos, desenvolupament de solucions a mida amb eines estàndard i col·laboració en la implementació i consolidació de sistemes informàtics.\nL’empresa va ser creada en 1990, des de llavors ha estat pionera en diferents aspectes. A més, Infomar ha portat a terme el procés d’integració dels sistemes informàtics de les vuit companyies tèxtils que ha adquirit el grup Nextil.\nBetevé emet un projecte (...) Següent


eva batlle 07.02.2020 | 00:07\nEls agents van realitzar sis registres –cinc a Alacant i un a Empuriabrava– on van intervenir gran quantitat de material especialitzat per al robatori de cotxes. A les comarques de Girona, la Policia Nacional va recuperar dos vehicles robats. Es va fer un escorcoll a Empuriabrava, on els agents van comissar moltes matrícules, documentació, claus de vehicles, enganxines amb números de bastidor i una centraleta de diagnosi de vehicles OBD.\nUn cop realitzades les falsificacions, l'organització disposava de conductors que s'encarregaven de l'embarcament directe –o mitjançant contenidors– dels vehicles en vaixells per al seu trasllat a ciutats del nord d'Àfrica.\nAmb l'avanç de la investigació, i un cop identificats els membres del grup criminal, la policia va desplegar un dispositiu policial conjunt entre les policies espanyola i francesa. Es van detenir 18 persones –9 a Espanya i 9 a França– entre les que es trobaven els presumptes caps de l'organització. A Espanya en els escorcolls es van comissar moltes eines i documentació. A més, els agents han recuperat 12 d'aquests vehicles que ja han estat lliurats als seus propietaris. La setmana passada també es van detenir dues persones a Alacant relacionades amb la ITV que col·laboraven amb la banda.


El tema conté 1 resposta, té 2 opinions, i s'ha actualitzat per última vegada el Lluïsa fa 1 any, 5 mesos.\n20 maig, 2019 a les 9:05 am #14306\n·Esteu disposats a deixar-vos agafar de la mà per a endinsar-vos en el món novel·lístic d’Anna Moner, a risc d’acabar afectats/afectades pels seus efectes catàrtics?\n·Esteu disposats a eixamplar prèviament l’amplitud de la mirada fins als 360˚ per a evitar la mínima fuga en la capacitat perceptiva de la subtilesa que encomana la confluència dels extrems de la condició humana?\n·Esteu disposats a extirpar prèviament qualsevol glàndula del prejudici pudorós, que impedisca percebre detalladament la fusió entre bellesa i vilesa, entre tendresa i violència, entre art i perversió?\nMireu en el seu blog tota la reflexió:\n21 maig, 2019 a les 7:01 pm #14310


Actualitzada 11/01/2020 a les 07:38\n-'Influencers en l’art, al Thyssen'\nLa quarta proposta de l’equipament escaldenc, Influencers en l’art. De Van Goyen al pop art, exhibeix vint-i-set treballs (incloent-hi dues escultures, d’Auguste Rodin i Manuel Hugué) que exploren la manera com algunes obres, alguns artistes, van influenciar coetanis o les generacions que els van seguir. Desfilen novament grans noms de la pintura, de Claude Monet a Antoni Saura, de Ramon Casas a Eliseu Meifrèn, en un recorregut que s’inicia al segle XVII i acaba a l’art urbà i pop del segle XXI.Museu Carmen Thyssen AndorraEscaldes-Engordany.Horaris: de dimarts a dissabte de les 10 a les 19 hores. Diumenge, de 10 a 14 hores.Fins al setembre del 2020.\nFàbrica Reig MuseuC/ Doctor Palau, 17.Sant Julià de Lòria. Tel.: 741 545. Horaris: de dimarts a divendres, de les 9 a les 18.30 hores. Dissabte, de les 10 a les 20 hores. Diumenge, de les 10 a les 14.30 hores.Fins al 26 de gener.


Ivan Miró: «Les forces que van impulsar l’economia solidària van ser l’ecologisme i el feminisme»\nAina Vidal | 05 novembre 2018\nAquest passat cap de setmana, el sociòleg i expert en economia social i solidària i cooperativisme, Ivan Miró, visità Mallorca convidat pel Grup Blanquerna. Com estava previst, Miró realitzà dues conferències sobre cooperativisme: una, divendres i l'altra, dissabte. Les trobades tengueren lloc a les principals seus dels moviments socials de Mallorca: el local del GOB i Can Alcover, seu actual de l'Obra Cultural Balear.\nPodríem dir que és un àmbit socioeconòmic diferent de l'àmbit del capitalisme o de l'economia mercantil, que també és diferent de l'àmbit de l'economia públic-estatal i que és un àmbit d'activitat econòmica específic que està conformat per moltes iniciatives diferents. Bàsicament iniciatives tant de caràcter socio-empresarial com comunitari i que afronta la resolució de les necessitats en tota la cadena econòmica: la producció, el treball, el consum, l'estalvi, la gestió, les cures, la distribució, etc. I ho fa amb unes pràctiques d'autogestió, d'equitat, de democràcia econòmica, de cooperació i té diferents formats, pot tenir un format cooperatiu, un format associatiu o comunitaris.\nPodríem situar-la com una economia d'allò comú?\nSí, és una economia que estaria relacionada amb la dimensió d'allò comú. No confondre amb l'economia del bé comú, que és una teoria econòmica concreta de Christian Felber, que des del nostre punt de vista és una teoria econòmica que es basa en la moralització del capitalisme. Nosaltres parlem d'una economia diferent que no és mercantil ni estatal és social. Aquí entren elements com la propietat col·lectiva, la producció, el consum, la gestió democràtica, la socialització dels excedents. Aquests serien alguns trets de l'economia social i solidària diferents de l'economia del lucre, que és la base de l'economia mercantil.\nDiries que hi ha diferents tipus d'economia?\nSí, autors com Karl Polanyi ho han treballat molt. Hi ha hagut economia d'intercanvi, de redistribució, de mercat, de reciprocitat, del do, de la donació, l'economia de treball domèstic, dins l'economia patriarcal. Històricament hi ha hagut una economia plural. Hi ha una diversitat de formats econòmics. El que passa és que històricament hi ha unes sempre hi ha hegemonies i ara estam en una època hegemònica de l'economia mercantil barrejada amb un pes important de l'economia publico-estatal.\nEl que volem destacar és que nosaltres no entenem l'economia social i solidària com un tercer sector i dedicar-nos al que el mercat i l'estat no volen: nosaltres volem transformar el conjunt de l'economia.\nEn una entrevista a Catalunya Ràdio apuntaves que el cooperativisme és la generositat feta sistema? Com es trasllada això a la realitat?\nAquesta expressió fa referència al fet que les persones tenim diferents pressions internes com la competitivitat i la cooperació, i les societats també tenen aquestes tensions. Aleshores que el cooperativisme és la generositat feta sistema, és el que en altres èpoques també se li ha anomenat economia de la fraternitat. És a dir: que no és una economia que està basada en l'egoisme permanent com l'economia mercantil, amb l'ambició del guany i els beneficis. En el cas de l'economia social i solidària allò econòmic és una eina: la cooperativa és un instrument, no és un fi. Per tant, es tracta de satisfer les necessitats i aquestes són de molts tipus:poden ser individuals, però també poden ser socials. Aleshores, l'ethos o la filosofia de l'economia social i solidària no es basa en l'egoisme. Això no vol dir que no satisfaci necessitats individuals, però no té com a objectiu el lucre.\nConsideres que el cooperativisme qüestiona el model econòmic capitalista?\nA nivell micro el cooperativisme és molt diferent d’una empresa mercantil. L'empresa mercantil és propietat privada, les decisions les prenen els accionistes de capital i, per tant, el poder polític dins una empresa mercantil el té qui té més accions. Qui té més poder econòmic té més poder polític. Una cooperativa és propietat col·lectiva de tots els seus socis i la presa de decisions és horitzontal, les persones tenen dret a votar independentment del capital social. Aleshores, contraposant els dos sistemes econòmics, la cooperativa és una alternativa, en el sentit de democràcia econòmica i política. Una altra cosa és que el cooperativisme tingui la voluntat de ser una alternativa sistèmica al capitalisme. Sí que hi ha hagut èpoques que l'ha tingut, com els anys 30, en que el cooperativisme volia abolir el capitalisme i construir una nova societat; i hi ha hagut altres èpoques que el cooperativisme s'ha conformat en ser operar al voltant d'una lògica de mercat capitalista. Per això, l'economia solidària el que planteja és que el cooperativisme ha d'estar en un marc d'un model econòmic transformador i aspirar a canviar les relacions econòmiques.\nSi el cooperativisme suposés una amenaça al model econòmic capitalista, seria legal?\nA l'Estat espanyol la primera llei de cooperatives es va fer 70 anys després de les primeres cooperatives; en aquell moment la força era l'associació obrera. Les cooperatives són regulades per les lleis de cooperatives. I les lleis es fan als parlaments amb uns interessos polítics determinats. Aleshores, depèn de com es configuren les lleis de cooperatives tindrem cooperatives més o menys transformadores.\nLes cooperatives no impliquen transformació social, en si mateixes?\nAlgunes transformacions sí que les impliquen, la propietat col·lectiva és més transformadora que la propietat individual. Per exemple, en l'ús dels excedents les cooperatives tenen l'ànim de lucre limitat i, a vegades, no tenen ànim de lucre. Per tant, amb l'ús de "beneficis" o excedents, les cooperatives poden fer polítiques socials, poden fer una política col·lectivista. Les lleis de cooperatives obliguen a col·lectivitzar un mínim aquests excedents. Si hi ha una lectura liberal de la llei de cooperatives, aquests mínims seran molt baixos. Llavors, pots repartir els excedents entre persones individuals. Per això, l'important és que hi hagi una consciència col·lectiva i un moviment cooperativista que faci que les cooperatives no siguin unitats aïllades que funcionin dins el mercat capitalista i individual, sinó que hi hagi una aposta de cooperativització de la societat i de l'economia.\nApuntes també en una entrevista a que aquest tipus d'economia pretén cobrir les necessitats de les persones, i no el lucre. La realitat d'avui en dia és ben diferent, com podríem fer entendre això a la gent?\nHi ha filosofies i ètiques diferents. Jo crec que una persona si té cobertes les necessitats de remuneració, de salut, d'educació, d'habitatge, etc, per què ha de voler a finals d'any tenir més beneficis? Pot ser per reinvertir-los en altres projectes. Aleshores, existeix una ètica del lucre il·limitat, d'aquesta cobdícia del capitalisme, que finalment no sé si aconsegueixen una plenitud existencial major o menor però ho fan a costa del patiment de molts de milions de persones i de la destrucció dels recursos naturals. Aleshores crec que hi ha d'haver un nou paradigma del que és la felicitat col·lectiva i de satisfacció de les persones. Si a final d'any com a cooperativa hem pagat bé els nostres salaris, hem pagat els lloguers, tenim una mica de recursos per millorar les nostres condicions de vida, etc., cal seguir acumulant la forma privada?\nA l'acte sobre economia social i solidària al local del GOB explicaves que des de La Ciutat Invisible també dedicau una part a la recerca, quins tipus d'investigació feis?\nTenim tres línies d'investigació. Una és la història del cooperativisme obrer: ens dediquem a rescatar la memòria cooperativa de tot el cooperativisme obrer de consum i de producció des del seu origen fins el franquisme, quan va ser destruït i invisibilitzat durant 40 anys, i la democràcia de mercat tampoc ho va voler recuperar amb massa entusiasme. Aleshores recuperem la memòria com una estratègia per generar un relat per l'actualitat i que no sembli només una qüestió nostàlgica o historiogràfica, sinó de sentir-nos-en part d'un en el qual els nostres avis i àvies també eren cooperativistes. I fer entendre que no és una cosa que ara ens inventem nosaltres, sinó que sempre s'han creat iniciatives d'economia popular als Països Catalans.\nAquí, per exemple, vam descobrir la cambra regional de cooperatives catalanobalears, la primera organització moderna del cooperativisme que coordinava Catalunya i les cooperatives obreres de Mallorca.\nL'altra línia és l'anàlisi i el diagnòstic de tot el que és l'economia social o solidària actual. En aquest sentit treballem des del diagnòstic a nivell local. També estudiem l'àmbit metropolità i ara també fem una recerca sobre el cooperativisme local a Barcelona.\nI, finalment, hi ha una tercera línia que és l'economia feminista, que aquesta la coordina l'Elba Mansilla juntament amb altres col·laboradores, i s'encarreguen d'analitzar tots els circuits de cures, de la reproducció, etc. Estudien tot el que s'anomena sostenibilitats col·lectives, és a dir, com l'economia feminista fa una proposta organitzativa diferent dels equips humans que no aposta per les jerarquies.\nCom neix La Ciutat Invisible?\nVam néixer el 2005. Veníem d'experiències associatives anteriors, dels moviments socials locals del barri de Sants, que té una certa tradició de lluita popular i d'autogestió. Aleshores vam decidir que si volíem practicar l'autogestió a nivell polític també era interessant practicar-ho a nivell econòmic i intentar crear alternatives al treball assalariat i precari, i alhora ser un referent de nous imaginaris socials.\nCreus que moviments socials com l'ecologisme o el feminisme poden confluir amb el cooperativisme?\nA Europa les dues grans forces que van impulsar l'economia solidària van ser el feminisme i l'ecologisme. La vella economia social està molt desvinculada al moviment obrer del XIX però la nova economia solidària és post 68, amb l'emergència de les dones un altre cop com a protagonistes polítiques i la crítica al model industrial. L'economia feminista ha qüestionat l'economia social i solidària tal com s'entenia i l'està millorant i ampliant. Per altra banda, la gran part de les iniciatives d'economia social i solidària actuals integren el principi ecologista, com per exemple, Som Energia.\nEl teu darrer llibre, 'Ciutats cooperatives', què ens ofereix?\nBàsicament és una crítica a la ciutat capitalista actual, a un model de ciutat que descansa en una economia orientada a l'apropiació privada de la ciutat pel capitalisme global i una economia que no vetlla per les necessitats de les persones, sinó pels interessos del mercat. La idea de ciutat cooperativa és pensar si és possible un altre tipus d'economia urbana en la qual l'economia s'entengui com una eina per satisfer les necessitats dels seus habitants que no hagin de ser desnonats ni acomiadats de la ciutat capitalista, sinó que puguin ser habitants d'una ciutat que es regeix en formes de propietat col·lectiva, gestió democràtica i orientada al servei del bé comú. I és una temptativa de pensar les ciutats des d'un punt de vista de l‘economia social i solidària.\nTenint en compte la realitat socioeconòmica de Mallorca, i el monocultiu intensiu del turisme. Com podríem aplicar el cooperativisme aquí?\nJo crec que el cooperativisme aquí ja té una tradició. Hi ha unions de cooperatives, com el cooperativisme d'ensenyament, que té molta força a Mallorca. El cooperativisme està molt arrelat des de fa més de 100 anys a l'Illa. En tot cas, crec que fa falta un reconeixement mutu entre tots els sectors diversos de l'economia social i solidària, com a Catalunya. És un procés viu de reconeixement. Aquest tipus d'economia no neix del cel i cau al damunt, sinó que és un procés polític de reconeixement. La clau és la intercooperació. Crear projectes econòmics conjunts on intercanviem béns i serveis entre nosaltres i generem el mercat social. Aquesta és la dimensió econòmica de l‘economia social i solidària: el mercat social i la intercooperació per acabar democratitzant l'economia i democratitzar també el conjunt de la societat.


Punt fixe a Les Corts - Punts Mòbils - Procés participatiu del Programa d'Actuació Municipal (PAM) 2020-2023 - decidim.barcelona\n04/03/2020 11:34 0 comentaris\n140 140 seguidores Seguir Punt fixe a Les Corts\nAssistència a títol individual.\n\nPunt fixe d'informació i recollida de projectes per incloure als pressupostos participatius.\nplaça de Comas, 18, 3a planta, Barcelona\nSegon dia de punt fixe: èxit total! Han passat 22 persones pel punt d'informació situat a la Seu del Districte. Algunes persones han aprofitat per fer el registre al Decidim.Barcelona. Altres persones volien informació i altres volien presentar un projecte pels Pressupostos participatius. Haurem de pensar en ampliar la sala! Moltes gràcies per participar.


Un congrés per abordar les dependències al llarg de la vida - Social.cat\nLes activitats del congrés tractaran a les seves ponències totes les dependències possibles | Steven HWG (Unsplash)\nAbordar les diverses dependències que es poden donar al llarg del cicle vital i proposar estratègies d'enfortiment i autonomia és l'objectiu principal del IV Congrés de Serveis Socials Bàsics i Especialitzats, que tindrà lloc del 16 al 17 de setembre al Palau de Congressos de Girona. L'esdeveniment està organitzat pels col·legis professionals de pedagogia, educació social, psicologia i treball social i vol ser un punt de trobada de bones pràctiques i reflexió al voltant de la gestió dels serveis socials.\nTotes les ponències i comunicacions del congrés giraran al voltant del lema ‘Dependències al llarg del cicle vital. Enfortiment i autonomia’. Com expliquen des de l'organització de l'esdeveniment, la dependència és “una contingència natural i inherent als éssers humans”, però també és “multifactorial i multicausal”, un fet que fa que ocupi de manera transversal a totes i tots els àmbits d'intervenció social, a totes les disciplines professionals i als diversos serveis socials.\nLes activitats del IV Congrés de Serveis Socials Bàsics i Especialitzats s'organitzen al voltant de quatre eixos: les addiccions, les dependències relacionals en el cicle vital, les diversitats i altres situacions que generen dependència, i els sistemes generadors d'autonomia i dependència. En aquest sentit, les activitats del congrés tractaran totes les dependències possibles, des d'aquelles físiques i emocionals, fins a aquelles relacionades amb substàncies, activitats o tecnologies.\n“Dialogarem sobre models que permeten una intervenció més capacitadora, més participativa, més reconeixedora de l'autonomia com a màxima aspiració del nostre fer professional”, assenyalen des de l'organització del congrés. Les activitats arrenquen aquest dijous al matí i finalitzaran divendres al migdia al Palau de Congressos de Girona, tot i que les ponències i comunicacions podran seguir-se íntegrament via streaming també.\nUns serveis socials marcats per la crisi sanitària\nUn altre dels temes que serà transversal a tots els eixos d'anàlisi del IV Congrés de Serveis Socials Bàsics i Especialitzats són les conseqüències de la crisi sanitària de la Covid-19 en l'atenció a la població vulnerable. “No podem oblidar que aquest context de pandèmia ha comportat una crisi social, econòmica, sanitària i educativa, que el IV Congrés no podrà eludir”, destaquen des de l'organització.\nLa pandèmia ha provocat grans necessitats d'atenció universal, tant per casos de pobresa extrema o de vulnerabilitat i emergència habitacional, però alhora també ha permès noves formes de comunicació i acompanyament entre professionals i ciutadania. En aquest sentit, al congrés s'avaluarà també la implementació del Pla Estratègic de Serveis Socials del 2021 al 2024, aprovat el desembre del 2020, per reflexionar al voltant de les desigualtats socials de la ciutadania més vulnerable i sobre la recerca d'una atenció universal des de la prioritat preventiva i comunitària.\nPer altra banda, la Covid-19 també ha obligat a adaptar certs aspectes de la celebració del congrés, com són l'ús obligatori de mascareta i el manteniment de la distància social durant les activitats presencials, així com la possibilitat de seguir les ponències via streaming per fer front a les limitacions d'aforament decretades a conseqüència de la situació sanitària.\nCongrés de Serveis Socials


L’Ajuntament de Barcelona ha engegat el programa Estiu Jove a la Verneda i la Pau amb un doble objectiu: promocionar un oci saludable i reduir les desigualtats existents en l’accés a la cultura, el lleure i l’esport en adolescents i joves del barri.\nDurant el mes de juliol, el jovent de la Verneda i la Pau participa en activitats esportives de bàsquet, futbol, bàdminton o voleibol, i a diversos tallers on aprenen a dominar algunes tècniques de circ, de danses urbanes o a reparar una bicicleta. També s’han programat sessions d’orientació per adolescents sobre sexualitat i sobre la pròpia imatge.\nPrograma de l’Estiu jove a la Verneda i la Pau\n(vegeu el document a “fitxers relacionats”)\nEl programa Estiu Jove ha estat fruit d’un procés liderat pel Districte de Sant Martí i el Pla de Barris, amb la col·laboració de diferents equipaments i serveis del territori: Casal Infantil El Drac, Ludoteca Verneda Alta, Dinamització Espai Trajana, Projecte Jo+ve, ASME, educadors de carrer – APCs Socials i el Servei de Prevenció i Convivència Verneda i la Pau.\nL’educació, i més concretament l’educació en el lleure, és un dels àmbits d’intervenció on vol incidir el Pla de Barris. Per tal de generar igualtat d’oportunitats, cal promocionar l’oci i els hàbits saludables en adolescents i joves des d’una perspectiva inclusiva i intercultural.\nEls continguts d’Estiu Jove s’han elaborat tenint en compte les característiques del territori i dels joves que hi viuen, un dels col·lectius amb més necessitats. A través d’aquest programa, l’educació en el lleure es converteix en una eina transformadora de la realitat dels barris i potenciadora de nous espais i vincles comunitaris.


Un expilot de Fórmula 1 compra el discurs de Vox contra Catalunya La República\nUn expilot de Fórmula 1 compra el discurs de Vox contra Catalunya\nJaume Alguersuari ha explicat en una entrevista a El Mundo que a “Catalunya no ens matem, però falta poc”. L’expilot de Fórmula 1 es mostra “orgullós de ser espanyol i […]\nImatge d'arxiu d'una cursa de F1 / Wikimedia Commons\nJaume Alguersuari ha explicat en una entrevista a El Mundo que a “Catalunya no ens matem, però falta poc”. L’expilot de Fórmula 1 es mostra “orgullós de ser espanyol i català”, a més d’expressar una gran satisfacció per representar arreu del món a “Andalusia, País Basc i Catalunya”.\nSense deixar de parlar de política, Alguersuari reivindica com Espanya “és una nació de nacions i aquesta és la seva grandesa”. En un intent de respondre les crítiques abans d’hora, l’expilot assegura que la seva opinió es basa en “el contacte amb familiars i amics”.


Montserrat Ballarín explica l’aposta de l’Ajuntament per la creació d’un nou model de Nadal que vinculi cultura i comerç\nPlaça de Catalunya serà l’epicentre del Festival de Nadal de Barcelona amb una aposta per la cultura que contribueixi a la dinamització social i comercial del centre\nPlaça de Catalunya acollirà des del 18 de desembre fins al dia 30 de desembre un programa cultural amb una vintena de projectes familiars, musicals i escènics en una graella de més de 100 activitats destinada a diferents franges d’edat\nLa programació incideix en el paper d el centre de la ciutat com a punt d’atracció cultural i social, en la línia que les entitats socials, artístiques, i comercials venien reclamant en els darrers anys, i comptarà amb la participació d’agents privats, cooperatius, associatius i equipaments públics de la ciutat vinculats a la cultura i la creativitat local\nEl Festival de Nadal de Barcelona es desenvoluparà en el conjunt de districtes i eixos comercials de la ciutat amb centenars d’activitats familiars, d’oci i culturals des del 26 de novembre fins al 6 de gener\nDe manera extraordinària per al 2020, l’Ajuntament augmenta un 72% el pressupost per a subvencions a il·luminació nadalenca dels eixos comercials, passant de 550.000 euros a 950.000 euros, i subvenciona el 75% de tots els llums dels eixos comercials de la ciutat, com a resposta a les demandes del sector comercial\nEl consistori destinarà aquest any 1.712.891,13 euros a la il·luminació nadalenca en el conjunt de la ciutat, un 65% més que en el Nadal de 2019.\nLa Plaça Catalunya serà l’epicentre del Festival de Nadal de Barcelona, amb una programació des del dia 18 de desembre fins al dia 30 de desembre amb una vintena de projectes familiars, de música, i d’arts escèniques en una graella de més de 100 activitats. Un punt de trobada per als barcelonins i barcelonines i per a les persones que ens visiten que, d’acord amb el caràcter com a ciutat mediterrània, reforça la celebració de les festes nadalenques al carrer i, singularment, al centre de la ciutat. La programació de Plaça de Catalunya incideix en el seu paper com a punt d’atracció cultural i comercial, en la línia que les diferents entitats socials, artístiques i comercials venien reclamant en els darrers anys. Compta amb un pressupost de 705.370 euros.\nPlaça de Catalunya serà doncs, el centre del Festival de Nadal de Barcelona que es desenvoluparà en el conjunt de districtes i eixos comercials de la ciutat amb centenars d’activitats familiars, d’oci i culturals des del 26 de novembre fins al 6 de gener. El conjunt de l’oferta es defineix al voltant del concepte de la Màgia del Nadal i de la Llum. El Festival buscarà transmetre la tradició de les festes nadalenques a partir de la cultura mediterrània, amb llenguatge universal i expressió contemporània, i en col·laboració amb els agents i entitats artístics locals. És a partir d’aquests conceptes bàsics que s’està desenvolupant el conjunt del programa per als 10 districtes de la ciutat.\nL’Ajuntament de Barcelona, en el marc de les mesures del Centre per a la Coordinació de la Resposta Econòmica (CECORE), ha posat com a moment clau per a la recuperació del consum la campanya de Nadal 2020. En aquest sentit es treballa per a situar les festes de Nadal com un moment de recuperació del consum a nivell local i internacional. Per aquest motiu, l’Ajuntament de Barcelona en diàleg amb el conjunt d’entitats comercials de la ciutat fa una aposta per a renovar el model de Nadal de la ciutat, amb un canvi profund en el sistema d’enllumenat de la ciutat, amb activitats a tots els barris de Barcelona i amb una clara vinculació entre el comerç i la restauració i la cultura. Aquesta fórmula ha de crear un relat intern del Nadal a Barcelona i ha de servir per projectar el model de Nadal a Barcelona al món.\nLa posada en marxa d’una programació cultural específica per a la Plaça Catalunya va acompanyada del fet que aquest espai es convertirà durant el Nadal 2020 en un dels grans espais públics del centre de la ciutat que el consistori il·luminarà durant les festes nadalenques. Las plaça se sumarà així per primera vegada a la resta d’espais del centre que l’Ajuntament il·luminarà, com són Via Laietana, Plaça Urquinaona, Aragó, Gran Via, Paral·lel i el carrer Balmes, que tornarà a tenir llums de Nadal després de molts anys sense tenir-ne i que lluiran una nova d’il·luminació.\n🏛 Arran de la crisi de la Covid, el #Nadal2020 ha de ser un moment clau per fomentar els visitants a Barcelona\n🗣 @BallarinMontseK: El nostre objectiu és dinamitzar i potenciar el comerç, impulsar la recuperació econòmica i el consum a nivell local i internacional pic.twitter.com/kuPpZxXa2C\n— PSC Barcelona /♥ (@pscbarcelona) July 3, 2020\nMillores substancials en il·luminació\nL’Ajuntament té la convicció que la il·luminació nadalenca és una eina clau per contribuir a la recuperació del teixit comercial de la ciutat durant les festes nadalenques. Així, de forma excepcional per al 2020, el consistori finançarà fins al 75% dels llums de Nadal dels eixos comercials de la ciutat conscient de les fortes dificultats econòmiques que el sector està vivint arran la Covid-19 i d’acord amb el diàleg permanent que es ve mantenint amb els representants del comerç de la ciutat des de l’inici de l’estat d’alarma. La decisió que l’Ajuntament financïi el 75% de la il·luminació nadalenca a tota la ciutat s’integra dins de les mesures excepcionals que s’han pres en el marc del fons COVID per a la recuperació econòmica de 30M d’euros.\nEn els dotze darrers anys, el consistori havia finançat fins a un màxim del 50% del cost. Aquesta mesura se suma a les altres decisions que s’han pres en els darrers mesos, com han estat incrementar el nombre de carrers del centre de Barcelona amb il·luminació nadalenca, posar llums de Nadal per primera vegada les façanes dels 39 edificis de mercats municipals, o contractar directament des del consistori els llums de Nadal d’aquells eixos comercials que han sumat a la contractació de llum realitzada directament per l’Ajuntament als carrers del centre de la ciutat.\n3⃣Programació a tots els barris de la ciutat\nEl #Nadal2020 es desenvoluparà en el conjunt de districtes i eixos comercials de la ciutat, que acolliran més d'un centenar d’activitats familiars, d’oci i culturals des del 26 de novembre fins al 6 de gener@BallarinMontseK 👇 pic.twitter.com/GdleYH9bzH\nFestival de Nadal de Barcelona: a Plaça de Catalunya i als barris\nLa programació de Plaça de Catalunya del Festival de Nadal de Barcelona es desenvoluparà entre el 18 de novembre i el 30 de desembre i inclourà diferents disciplines d’arts escèniques. La proposta cultural estarà íntimament vinculada al comerç, a la restauració i també amb presència de la Capitalitat Mundial de l’Alimentació Sostenible, que tindrà lloc l’any 2021. Plaça Catalunya serà l’epicentre d’aquesta aposta per la cultura com eix central del Nadal de Barcelona i un dels elements de la campanya de recuperació del centre de la ciutat, un territori dels més castigats arran de la crisi del Covid 19.\nLa programació es dividirà en franges horàries destinades a diferents trams d’edat. Quan a la distribució espaial, la Plaça es concep com un espai amb diferents escenaris ideats com un gran escenari continu que cobrirà tot el perímetre de l’espai interior de la plaça.\nCada escenari està pensat per respondre a les necessitats dels diferents tipus d’espectacles que s’oferiran. Així, el matí se centrarà en el públic infantil i familiar, els vespres seran el moment per a la música en viu i les arts escèniques i les nits per a un únic espectacle de gran format que es repetirà cada nit i que abastarà els tres escenaris. En el seu conjunt, el programa es confeccionarà a partir d’aliances estratègiques amb festivals, esdeveniments i equipaments consolidats, així com en coherència amb les activitats que es facin a la resta de la ciutat, i singularment als eixos comercials dels diferents districtes.\nEl Festival de Nadal de Barcelona estarà comissariat per Oriol Martí Sambola, qui ha estat durant més de 15 anys treballant a FiraTàrrega, Mercat internacional d’arts de carrer, dels quals 7 anys com a director, així com fundador i president de la Plataforma d’Arts de Carrer (PAC), que aglutina els 25 festival i programacions més destacats d’arts de carrer de Catalunya.\nTant les activitats de plaça Catalunya els centenars d’activitats que es programaran en els diferents districtes i eixos comercials arreu de la ciutat s’han pensat perquè mantinguin una coherència quant a les temàtiques tractades i l’organització de les activitats.\nÉs en aquest sentit que els eixos comercials dels diferents barris de la ciutat acolliran més d’un centenar d’activitats que també es distribuiran en franges horàries per grups d’edat i que giraran al voltant dels eixos temàtics com la cultura, l’entreteniment, els aprenentatge, la ciència i els esports. L’objectiu és que aquest centenar d’activitats que es desenvoluparan en el conjunt de la ciutat incrementin la seva qualitat, així com l’oferta cultural cobreixi els diferents perfils de públic tant per franges d’edat com per disciplines artístiques.\nMés informació: Nota de Premsa de l’Ajuntament de Barcelona


IVC > Convocatòria 'Moviments Urbans' 2021\nSituar la dansa en l'espai de la quotidianitat urbana facilita un intercanvi amb l'espectador diferent a l'usual. D'una banda, s'estimula a l'espectador al fet que mire l'entorn amb el qual conviu diàriament de manera diferent i, per l'altre, se'l convida a descobrir una forma d'expressió artística no sempre accessible al gran públic.\nDansa València 2021, que tindrà lloc del 10 d'abril al 18 d'abril, ampliarà la seua programació habitual per a integrar de nou el cicle de recorreguts urbans els dies 10 i 11 d'abril sota el nom “MOVIMENTS URBANS”. La Regidoria d’Acció Cultural de l’Ajuntament de València i l'IVC, a fi de configurar la programació d'aquests recorreguts, obrin la present convocatòria per a la selecció de 3 projectes coreogràfics breus per a la seua exhibició en l'espai urbà.\nAquesta convocatòria va dirigida a artistes, companyies i altres professionals valencians que treballen en les àrees de la dansa i les arts del moviment i que desenvolupen proposades d'exhibició.\nConvocatòria Moviments Urbans 2021 · Dansa València


Ajuntament de Cassà - Última setmana per fer propostes pels pressupostos participatius 2017\nÚltima setmana per fer propostes pels pressupostos participatius 2017\nEl dilluns 15 de maig a les 23.59 h finalitza el període de recollida de propostes dels pressupostos participatius 2017. Aquest any es poden fer propostes sobre inversions per un import màxim de 60.000 €. Es poden formular tantes propostes com es vulgui a través de www.cassa.cat/pressupostosparticipatius o dipositant les butlletes a les urnes que trobareu a l'Ajuntament de Cassà, el Centre Cultural Sala Galà i a la recepció de la Piscina Coberta (trobareu butlletes al punt de votació si no l'heu rebut a casa vostra).\nPoden presentar propostes individualment, en grup (amics, família) o com a entitat, totes les persones empadronades a Cassà de la Selva.\nDE QUINA MANERA ENS POTS FER ARRIBAR LES PROPOSTES?\n1) Omplint en formulari del web www.cassa.cat/pressupostosparticipatius\n2) Omplint el formulari de les butlletes que hem repartit casa per casa o que trobareu als punts on hi ha urnes: entrada de l'Ajuntament de Cassà de la Selva (Can Nadal), al punt d'informació del Centre Cultural Sala Galà o a la recepció de la Piscina Coberta.\nSi vols fer més d'una proposta caldrà omplir tants qüestionaris en línia o butlletes físiques com propostes es vulguin aportar.\nPots fer qualsevol proposta en matèria d'inversió que consideris necessària per al poble.\nLes inversions són tot allò que es pot construir i adquirir i que és perdurable en el temps. Per exemple, la creació o renovació d'equipaments municipals, l'adquisició de mobiliari i béns materials, i la millora d'espais públics (vials, senyalització, enllumenat, zones verdes, clavegueram, etc.).\n1) Han de ser inversions d'interès públic i generar impacte al municipi.\n2) Han de donar resposta a una necessitat concreta.\n3) Han de ser de competència municipal.\n4) Han de ser tècnicament i econòmicament viables, així com respectar el marc jurídic legal i no contradir els diferents plans municipals aprovats.\n5) No poden ser subvencions o ajuts a entitats i/o col·lectius.\n6) Cap proposta pot superar els 60.000 €.\nPots ampliar tota la informació sobre els pressupostos participatius 2017 aquí.


Noves vies de coordinació i actuació entre els diferents cossos de seguretat - Canal Terrassa\nNoves vies de coordinació i actuació entre els diferents cossos de seguretat\nMarta GilData: 19/05/20\nEl regidor de Seguretat, Protecció Civil i Via Pública, Xavier F. Rivero, s’ha reunit aquest dilluns a la tarda amb l’inspector en cap del Comissaria de Policia Nacional a la ciutat, Javier Guerra; i l’intendent en cap de l’ABP de Mossos d’Esquadra, Jesús Requena, per analitzar la situació actual a la ciutat en matèria de seguretat.\nDurant la trobada també s’han estudiar noves vies de coordinació i actuació entre els diferents cossos, en un moment en què la millora progressiva de la situació i l’avenç en les fases de confinament, està generant més presència de gent a la via pública.\nA la reunió, que ha tingut lloc a la Prefectura de la Policia Municipal de Terrassa, també hi han assistit l’Intendent Major de la Policia Municipal, Antoni Flores; així com altres comandaments dels cossos de seguretat.\nTags: inspector en cap del Comissaria de Policia Nacionalintendent en cap de l’ABP de Mossos d’EsquadraJavier GuerraJesús RequenaProtecció Civil Via Públicaregidor de SeguretatSeguretatXavier F. Rivero\nLa construcció es reactiva mentre el sector immobiliari es prepara per una baixada de preus\nL’Escodi organitza sessions on-line gratuïtes per reorientar els negocis del petit comerç


Es presenta ’La petita història de l’ESEIAAT (UPC-Terrassa)’, el nou llibre de la il·lustradora Pilarín Bayés - UPC Universitat Politècnica de Catalunya\nEs presenta ’La petita història de l’ESEIAAT (UPC-Terrassa)’, el nou llibre de la il·lustradora Pilarín Bayés\nEs presenta ’La petita història de l’ESEIAAT (UPC-Terrassa)’, el nou llibre de la il·lustradora Pilarín Bayés El dia 10 de març, a les 12 h, en un acte online retransmès en directe per YouTube, l’Escola Superior d’Enginyeries Industrial, Aeroespacial i Audiovisual de Terrassa (ESEIAAT) de la UPC presenta el llibre ’La petita història de l’ESEIAAT (UPC-Terrassa)’, que ha il·lustrat la coneguda artista catalana Pilarín Bayés seguint el fil conductor del relat de la professora Núria Salán. https://www.upc.edu/ca/sala-de-premsa/noticies/es-presenta-la-petita-historia-de-eseiaat-upc-terrassa-el-nou-llibre-de-la-il-lustradora-pilarin-bayes https://www.upc.edu/ca/sala-de-premsa/noticies/es-presenta-la-petita-historia-de-eseiaat-upc-terrassa-el-nou-llibre-de-la-il-lustradora-pilarin-bayes/@@download/imatge\nEl dia 10 de març, a les 12 h, en un acte online retransmès en directe per YouTube, l’Escola Superior d’Enginyeries Industrial, Aeroespacial i Audiovisual de Terrassa (ESEIAAT) de la UPC presenta el llibre ’La petita història de l’ESEIAAT (UPC-Terrassa)’, que ha il·lustrat la coneguda artista catalana Pilarín Bayés seguint el fil conductor del relat de la professora Núria Salán.\nL’Escola Superior d’Enginyeries Industrial, Aeroespacial i Audiovisual de Terrassa (ESEIAAT) ja forma part de la col·lecció de petites històries de Pilarín Bayés. A través dels dibuixos tan característics de la premiada il·lustradora, es representen en 16 pàgines els 120 anys d’història de la que és, per les seves dimensions, una de les escoles d’Enginyeria més importants de l’Estat.\nPilarín Bayés ha plantejat ’La petita història de l’ESEIAAT (UPC-Terrassa)’ amb el seu estil singular, que l’ha convertit en una de les il·lustradores més conegudes i reconegudes de Catalunya. L’autora ha realitzat 14 il·lustracions plenes de moviment, on estudiants i professorat interactuen amb enginys històrics i actuals dins dels edificis, els laboratoris i altres instal·lacions de la Universitat Politècnica de Catalunya · BarcelonaTech (UPC) a la ciutat de Terrassa. A través de les escenes representades, es pot conèixer d’una manera entenedora i amena la història de l’ESEIAAT i l’evolució que aquest centre ha viscut de la mà de la tecnologia i l’ensenyament de l’Enginyeria al llarg d'aquests anys.\nBayés ha treballat el llibre conjuntament amb la professora de l’ESEIAAT Núria Salán, que ha estat l'autora del text. La professora ha creat tres personatges: el Quim, director fictici de l’escola, i els seus dos fills, la Núria i el Martí. El pare explica als fills la història de l’escola en el decurs d’una visita a les instal·lacions del centre, intercalant els primers anys de l’escola amb escenes de l'actualitat, un recorregut que permet copsar l’evolució de la tecnologia i de la societat al llarg d’un segle d’història i la revolució que ha suposat aquest centre centenari de la UPC per a la ciutat.\nEn aquest sentit, en tota l’obra, la Núria i el Martí s’entusiasmen en veure estudiants que realitzen projectes tecnològics propis, com ara vehicles monoplaces i motocicletes elèctriques de competició, drons, coets i tota mena d’enginys que queden lluny de l’antiga tecnologia dels vapors.\nSalán, que és una de les més perseverants impulsores de la incorporació de la dona a l’enginyeria, intercala entre les línies del relat detalls que contribueixen a visibilitzar la funció de les dones en la ciència i la tecnologia i a posar de manifest l’evolució que ha experimentat la societat en aquest aspecte. De fet, la jove Núria, protagonista de la història, afirma en una escena:“Jo vull ser enginyera. La mare de la Martina, la meva amiga, també és enginyera, com tu, i fa coses molt xules, com robots que treballen a quiròfans”.\nEl llibre es distribuirà a tota la comunitat universitària de l’ESEIAAT amb motiu del 50è aniversari de la creació de la UPC i es podrà adquirir també a les llibreries de la ciutat de Terrassa.\nCanal YouTube per seguir la presentació del llibre


Consell de la Joventut de Barcelona Torna el Festival de la Diversitat!\nTorna el Festival de la Diversitat!\nEl Consell de la Joventut de Barcelona tornem a organitzar el Festival de la Diversitat, el proper dissabte, 9 d’abril, a l’Espai Jove La Fontana.\nA partir de les 16h i durant tota la tarda hi hauran diferents tallers i activitats adreçades a infants i joves d’entre 6 i 18 anys. Cada taller tindrà una durada aproximada de 20 min i els diferents grups de joves podran anar rotant per totes les activitats.\nFins les 19:30h de la tarda, els infants i joves podran fer un primer contacte amb el Braille i el llenguatge de signes, aprendran a jugar un partit de Goalball, tindran l’oportunitat d’experimentar en primera persona les limitacions que pateixen les persones amb diversitat funcional fent circuits de mobilitat amb bastons i cadires de rodes o provaran de pintar un quadre sense utilitzar les mans, entre moltes altres coses. Totes les activitats son obertes i gratuïtes, però per poder participar cal fer una inscripció prèvia a través d’aquest formulari.\nEl festival acabarà, com és habitual, amb un gran concert a l’Auditori de l’Espai Jove La Fontana amb Gabriel Gorce (interpretat en llengua de signes per Yaiza Meriel), Ghost Trip i The Rollovers! Per a més informació detallada del Festival de la Diversitat d’aquest any, podeu consultar la pàgina web:\nEtiquetes: diversitat funcional festival infants joves


Rocío Flores deixa verda la mare: “Fa set anys que no t’interesses per la salut del teu fill” Rocío Flores deixa verda la mare: “Fa set anys que no t’interesses per la salut del teu fill” – El Món\nRocío Flores deixa verda la mare: “Fa set anys que no t’interesses per la salut del teu fill”\nLa jove reacciona a les últimes declaracions de Rocío Carrasco, a qui no es creu\nRocío Flores reacciona al documental de la mare - Telecinco\nJennifer Navarro 28/04/2021 3:10 pm\nRocío Flores ha tornat a esclatar. En un primer moment va optar per no pronunciar-se sobre les declaracions de la seva mare, però les últimes confessions de Rocío Carrasco l’han indignat i així ho ha volgut demostrar. Aquest migdia ha aprofitat el seu lloc de feina a El Programa de Ana Rosa per opinar sobre el següent capítol del documental. Aquest dimecres, es parlarà per primer cop de la pallissa que hauria donat Rocío Flores a la seva mare el 2012, un episodi molt tèrbol del qual Carrasco hauria demanat que s’eliminessin els 11 minuts més durs.\nRocío Flores dona la seva versió a El Programa de Ana Rosa / Telecinco\n“S’ha dit que eliminen 11 minuts del capítol per protegir-me. Doncs jo crec que quan vols protegir la teva filla, no fas un episodi en el qual parles d’ella. Això de la protecció cap a mi ho poso en dubte. Demano als responsables del documental i al responsable de la cadena que s’emeti el capítol sencer. Vull saber què diu la meva mare i com ho diu. A més a més, que em sembla qüestionable que ara decideixi ocultar una part d’un documental que fa més d’un any que està gravat”, ha etzibat visiblement enfadada.\nI afegeix: “Em sembla irònic perquè es diu que Rocío Carrasco ha aixecat telèfons perquè no es parli d’aquesta agressió i ara seu amb la sentència a la mà per parlar-ne… Jo no tinc por. Vaig tenir por fa molts anys. Sé molt bé què he viscut en aquella casa i aquí em quedo”.\nRocío Flores reacciona a les declaracions de la mare a El Programa de Ana Rosa / Telecinco\nRocío Flores pot arribar a entendre per què la mare no la truca, ja que aquesta va reconèixer a televisió que no se sent preparada per parlar amb ella i que els psicòlegs li han recomanat que esperi una mica: “Està bé, però i el meu germà? El meu germà està a dins d’aquest pack? L’equip mèdic també li recomana que no parli amb el meu germà? Ni una trucada en 7 anys ni per preocupar-se pel seu estat de salut? Fes-ho quan creguis que estàs preparada, però truca al teu fill almenys”.\nCaldrà esperar per veure si Rocío Carrasco contesta després dels retrets de la filla.


Sense tolerància no hi ha llibertat - Valors\nSense tolerància no hi ha llibertat\nAlbert Botta| 24/01/2020 15/02/2020 |Opinió|\nEls conflictes i guerres de religió a l’Europa dels segles XVI i XVII acaben fent néixer la tolerància com a principi cívic. Locke postula en La Carta sobre la Tolerància la neutralitat confessional de l’Estat, la llibertat de consciència i el dret a viure com es vulgui. Mill afegeix que si els interessos de la majoria anul·len els drets de les minories comença una Tirania de la majoria. Avui l’antropologia aporta la descripció científica de la diversitat cultural, del simplisme etnocèntric, i mostra el relativisme de les maneres de fer i les morals.\nCóm es pot analitzar racionalment dur el vel islàmic a l’escola, l’ús del català en l’esfera pública estatal, la violència, el home-schooling, els ventres de lloguer…? Rawls proposa el Vel del desconeixement: atès que les cultures condicionen, fem com si ignoréssim quins són els nostres referents. Fent abstracció de quines cartes concretes ens han tocat personalment a la vida podrem veure que cal el màxim respecte per a totes (això són Drets Humans).\nPopper n’indica un límit: intolerància amb la intolerància. No s’ha de deixar que algú acabi amb la llibertat; la societat tolerant no pot tolerar la intolerància (Paradoxa de la tolerància). Walzer precisa que no és intolerància ben bé amb les idees (per exemple, de sectes o d’ultres), sinó amb l’intent d’eliminar el debat i les llibertats. La societat tolerant ha de fer pedagogia de la tolerància a la gent intolerant, fent-la (que aprengui a) viure com si tingués aquesta virtut.\nP.D. Imposar veritats científiques no és intolerància. Les matemàtiques no tenen retop. I en les ciències experimentals hi ha tesis prou ben contrastades (l’Evolucionisme, que la Terra és rodona, la crisi climàtica, …). Destriem si el dany de l’error és només conceptual o també pràctic: passi tolerar el creacionisme o que la Terra sigui plana, però no pas la crisi climàtica o permetre que certs esoterismes substitueixin tractaments mèdics contrastats.\nAlbert Botta és professor de Filosofia i Ètica\nAlbert Botta, llibertat, tolerància\n←L’IPB, una entitat pionera\n→Joana Hurtado: “Un malentès també pot ser una oportunitat”\nPep Bou: ‘Retrobarem la il·lusió fent coses junts’


NdeP. Les Muntanyes de la Costa Daurada es consoliden com un dels marcs més emblemàtics a les curses d’Ultra Resistència – competidor.cat\nNdeP. Les Muntanyes de la Costa Daurada es consoliden com un dels marcs més emblemàtics a les curses d’Ultra Resistència\nCambrils, 25 d’abril 2017\nLes muntanyes de la Costa Daurada tornen a ser l’escenari del Campionat de Catalunya de Curses d’Ultra Resistència de la FEEC.\nDissabte 29 d’abril a les 9 del matí al municipi de Prades, tindrà lloc el tret de sortida de la sisena edició de la Ultra Trail Muntanyes de la Costa Daurada.\nCom ja és habitual, la cursa obra la temporada de Ultres siguent la primera prova de la Copa Catalana de Curses d’Ultra Resistència 2017 de la Federació d’Entitats Excursionistes de Catalunya (FEEC), de manera que els vencedors obtindran punts pels campionats de Catalunya. El principals runners catalans ja estan a puntats i on destaquen corredors de més de 12 nacionalitats diferents.\nEnguany l’esdeveniment presenta 5 modalitats; La UTMCD 90kms on els finishers tindran 4 punts ITRA per a la Ultra-trail du Mont-Blanc. La LTMCD 72kms on trobem una jovedistancia 72 km i 3.600 metres de desnivell positiu. La HTMCD 46,4kms on els finishers obtindran 3 punts ITRA. La TMCD 21kms on trobem una novetat respecte l’any passat, ja que enguany també puntuarà per la UTMB amb 1 punt ITRA i alhora pel nou circuit per equips Expeer.io Team Trail i la TMCD10kms que també serà un prova puntuable pel circuit Lliga TRG Nord 2017.\nAixí, en total la cursa comptarà amb 5 distàncies: 10 km (que també està oberta a caminadors), 21 km, 46 km 72 km i 90 km. Cal afegir també la Ultra Xics, una prova pensada per als més petits que es celebrarà el diumenge 30 abril a plaça de Prades per a què puguin gaudir de la seva pròpia mini cursa.\nD’altra banda, en aquesta edició l’epicentre de l’Ultra serà Vilaplana, ja que acollirà la sortida de la Half Trail Muntanyes de la Costa Daurada, de 46 km, i el Casal de Vilaplana serà l’equador de la màxima distància (90 km), on els participants tindran accés a assistència i a recuperar la seva bossa personal, a més d’accedir a un suculent avituallament per recuperar forces.\nA més de la col·laboració dels ajuntaments de les Muntanyes de Prades per on passa la cursa, la prova compta amb el suport de diverses entitats i empreses com el Patronat de Turisme Muntanyes de la Costa Daurada del Baix Camp, comerços i allotjaments de la zona. La Secció de Muntanya de l’Agrupació cultural de Vila-seca com organitzadors i Naturetime com a productors valoren molt positivament la cita donat que consolida la cursa a nivell català. La cursa es podrà seguir online a través de la web de la cursa www.naturetime.es i les xarxes socials.\nPosted on 25/04/2017 Author CompetidorCategories Notícies\nAnterior Anterior: NdeP. 03/06/2017- Últimes 250 places disponibles – IX Marxa Cicloturista MONTSEC-MONTSEC 2017\nSegüent Següent: NdeP. El CATRaid la Garrotxa Salvatge, la millor aventura per descobrir els racons més amagats i espectaculars del territori


Ronaldinho: "Mai hauria imaginat que acabaria així, a la presó" (Toni Padilla)\nRonaldinho: "Mai hauria imaginat que acabaria així, a la presó"\nL'exjugador blaugrana recorda amb estima els seus anys al Barça\n2 min. Barcelona 27/04/2020 15:53\n651x366 Ronaldinho just abans d’entrar a la presó / NATHALIA AGUILAR / EFE Ronaldinho just abans d’entrar a la presó / NATHALIA AGUILAR / EFE\nRonaldinho segueix tancat en un hotel de luxe del Paraguai, en espera de veure com acaba el cas que el va portar a la presó durant unes setmanes. L'exjugador del Barça ha explicat: "Vaig venir al Paraguai per uns contractes que va gestionar el meu germà, que és el meu representant. Veníem a participar en el llançament d'un casino en línia i per al llançament d'un llibre que es va organitzar amb l'empresa del Brasil que té els drets d'explotació del llibre al Paraguai". Ronaldinho ha trencat el silenci durant una entrevista amb el diari ABC del Paraguai.\nPerò després de rebre un passaport paraguaià fals, els dos germans van acabar a la presó dins d'un cas en què s'investiga una empresa paraguaiana per frau, falsificació documental i rentat de diners negre. "Entrar a la presó va ser un cop dur, mai vaig imaginar que passaria per una situació així. Tota la vida he buscat arribar a dalt de tot a nivell professional i portar alegria a tota la gent amb el meu futbol. Ens vam quedar totalment sorpresos en saber que els passaports que ens van donar no eren legals. La nostra intenció sempre ha sigut col·laborar amb la justícia per aclarir els fets".\nEn preguntar-li per la seva situació dins de la presó, el brasiler ha dit: "Totes les persones amb les quals vaig tenir l'oportunitat de compartir la presó m'han rebut amb amabilitat, jugant a futbol, amb autògrafs, fotos... És part de la meva vida. No tindria cap motiu per deixar de fer-ho, encara més amb persones que estaven vivint un moment difícil igual que jo".\nEl pas pel Barça\nA l'entrevista, Ronaldinho ha explicat: "Guanyar mundials sempre és una cosa emocionant molt important. He tingut la sort de conquerir-ne dos, un amb 17 anys i l'altre amb 22. Van ser dues experiències molt boniques". Sobre el seu pas pel Barça, ha dit: "Va ser un moment màgic. No vaig estar gaire temps al Barça, però conquerir una Lliga de Campions va ser una cosa molt especial. El club no venia d'anys bons i tornar a guanyar alguna cosa important va ser molt especial".\nRonaldinho guanya un torneig de futbol de presons al Paraguai